जैवअवक्रमणीय प्लास्टिकों को रक्तनलिका और आर्थोपीडिक शल्यचिकित्सा में सर्जिकल इम्प्लांटों के रूप में, शरीर में औषधियों के नियंत्रित दीर्घकालिक निस्तार के लिये रोपणयोग्य मैट्रिसों के रूप में, अवशोषणशील सर्जिकल टांकों के रूप में और आंखों में प्रयोग के लिये विकसित किया गया है। हाल ही में जैववस्तु नाम को जैव-तंत्र से अंतर्क्रिया करने के उद्देश्य से मेडिकल उपकरण प्रयोगों में प्रयुक्त विना जीवन वाली वस्तु के रूप में परिभाषित किया गया। जैवअनुकूलता को भी परिभाषित करना जरूरी है जिसका काम यह देखना है कि ऊतक विदेशी वस्तुओं के प्रति कैसै पर्तिक्रिया करता है। जैवअनुकूलता किसी वस्तु की विशिष्ट प्रयोग के प्रति उसकी उचित प्रतिक्रिया के साथ काम करने की क्षमता है। जैववस्तुओं को सामान्यतः निम्न उद्देश्यों के काम में लाया जाता है: 

(अ) रोगग्रस्त या अकार्यशील ऊतकों के स्थान पर प्रयोग जैसे, जोड़ों के विस्थापन, हृदय के कृत्रिम कपाट और धमनियां, दांत का पुनर्निर्माण और अंतर्अक्षीय लैंस.

(ख) ऊतकों की मरम्मत में सहायता, जिनमें टांके, अस्थि-भंग प्लेटें, स्नायुओं की मरम्मत के उपकरण शामिल हैं।

(ग) मुख्य अवयवों के सभी या कुछ कार्यों को विस्थापित करना जैसे, रक्त-अपोहन (गुर्दों के कार्य के स्थान पर), आक्सीजनीकरण (फेफड़े), बांए आलिंद या संपूर्ण हृदय की सहायता (हृदय), द्रवनिवेशन, (यकृत) और इंसुलिन प्रतिपादन (अग्न्याशय).

(घ) शरीर में औषधियों का प्रतिपादन, विशेष स्थानों को या लगातार पर्तिपादन दरें (इंसुलिन, पाइलोकार्पिन, गर्भनिरोधक).

चिकित्सा-विज्ञान
एंजाइम गतिविधि
शल्यक्रिया के लिये टांके
पॉलिसैक्राइड